Document ID: 32006R0974

REGOLAMENT TAL-KUMMISSJONI (KE) Nru 974/2006
tad-29 ta' Ġunju 2006
li jemenda r-Regolament (KE) Nru 877/2004 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 2200/96 dwar notifika ta’ prezzijiet irreġistrati fis-swieq għal ċertu frott u ħaxix frisk
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex tal-ikel (1), u b’mod partikolari l-Artikolu 28(2) tiegħu,
Billi:
(1)
L-Anness tar-Regolament (KE) Nru 877/2004 (2) jistabbilixxi lista ta’ swieq rappreżentattivi li fihom parti sostanzjali tal-produzzjoni nazzjonali ta’ prodott stabbilit hi kummerċjalizzata matul is-sena ta’ kummerċjalizzazzjoni jew matul wieħed mill-perjodi li fihom hi maqsuma din is-sena.
(2)
Fil-Ġermanja, kien hemm ċaqliqa fis-suq rappreżentattiv minn Schleswig-Holstein għal Nordrhein-Westfalen.
(3)
Ir-Regolament (KE) Nru 877/2004 għandu għalhekk jiġi emendat f’dan is-sens.
(4)
Il-miżuri provvduti f'dan ir-Regolament huma konformi mal-opinjoni tal-Kumitat ta’ Ġestjoni tal-Frott u l-Ħaxix tal-Ikel,
ADOTTAT DAN IR-REGOLAMENT:
Artikolu 1
Fl-Anness għar-Regolament (KE) Nru 877/2004, għall-prodott “Karrotti” is-suq “Schleswig-Holstein (DE)” għandu jiġi ssostitwit bis-suq “Nordrhein-Westfalen (DE)”.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, 29 ta' Ġunju 2006.

Labels: 2
17
6
12
18